|  |  |  |  |  |  |
| --- | --- | --- | --- | --- | --- |
| Številka: | | 35022-5/2020/13 - 10921-05 |  | | |
| Datum: | | 22. 09. 2020 |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | |
| Zadeva: | | **Soglasje k pobudi Občine Brežice za načrtovanje prostorskih ureditev lokalnega pomena v območju Državnega prostorskega načrta za območje hidroelektrarne Brežice – predlog za obravnavo** | | | |
| 1. | Predlog sklepov vlade: | | | | |
| Na podlagi tretjega odstavka 82. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Občini Brežice soglasje za načrtovanje prostorskih ureditev lokalnega pomena v območju Državnega prostorskega načrta za območje hidroelektrarne Brežice, na zemljiščih oziroma delih zemljišč s parc. št. 3251/87, 3251/88, 3251/89, 3251/90, 3251/91, 3251/92, 3251/93, 3461/91, 3461/92, 3484/100, 3484/56, 3484/66, 3484/94, 3484/95, 3484/96, 3484/97, 3484/98, 3484/99, 6315/1, 6315/2, 6317/1, 6317/2, 6319/1, 6319/2, 6321/1, 6321/2, 6323/1, 6323/2, 6325/1, 6325/2, 6327/1, 6327/2, 6331/1, 6331/2, 6335/1, 6335/2, 6335/3, 6335/4, 6337/1, 6337/2, 6339/1, 6339/2, 6341/1, 6341/2, 6675/1, 6675/2, 6676/1, 6676/2, 6677/1, 6677/2, 6679/1, 6679/2 in 6680, vsa v k.o. Krška vas (1301). 2. Občina Brežice po sprejetju občinskega podrobnega prostorskega načrta, s katerim bo načrtovala prostorske ureditve lokalnega pomena na zemljiščih iz prejšnje točke, pošlje izvod tega akta Vladi Republike Slovenije.   **Prejmejo:**   1. Občina Brežice (obcina.brezice@brezice.si), Cesta prvih borcev 18, 8250 Brežice; 2. Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo; 3. Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja; 4. Ministrstvo za okolje in prostor, Direkcija RS za vode (gp.drsv@gov.si), Hajdrihova ulica 28c, Ljubljana; 5. Infra d.o.o. (tajnistvo@infra.si),Ulica 11. novembra 34, 8273 Leskovec pri Krškem.   **V vednost:**   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | |
|  | | | | | |
| 3.a | Osebe, odgovorne za strokovno pripravo in usklajenost gradiva: | | | | |
| * mag. Andrej VIZJAK, minister, * Robert ROŽAC, državni sekretar, * Georgi BANGIEV, generalni direktor Direktorata za prostor, graditev in stanovanja, * Ana VIDMAR, vodja Sektorja za prostorsko načrtovanje, * mag. Renata GORJUP, višja svetovalka. | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | |
|  | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | |
|  | | | | | |
| 5. | Kratek povzetek gradiva: | | | | |
| Na podlagi določb 82. člena Zakona o urejanju prostora (Uradni list RS, št. 61/17) lahko občina načrtuje prostorske ureditve lokalnega pomena na območjih DPN, uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem. O soglasju za tovrstno načrtovanje oziroma zavrnitvi soglasja odloča Vlada RS na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji načrtovanje lokalnih prostorskih ureditev.  Občina Brežice želi razširiti področje delovanja v sklopu proizvodnje električne energije iz obnovljivih virov energije in tako prispevati k hitrejšemu doseganju podnebnih ciljev Slovenije na področju energetike in obnovljivih virov energije. V letu 2021 želi investitor HESS d.o.o. na območju načrtovanega odlagališča za sedimente D3, predvidenega v sklopu ureditev DPN za hidroelektrarno Brežice, postaviti sončno elektrarno nazivne električne moči predvidoma 6 MWp. Območje teh zemljišč leži na območju veljavnega državnega prostorskega načrta za območje HE Brežice, zato mora občina na podlagi določil 82. člena ZUreP-2 za načrtovanje v območju državnega prostorskega načrta pridobiti soglasje vlade. | | | | | |
| 6. | Presoja posledic: | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | NE | |
| b) | na usklajenost slovenskega pravnega reda s pravnim redom Evropske unije | | | NE | |
| c) | administrativne posledice | | | NE | |
| č) | na gospodarstvo, posebej na mala in srednja podjetja ter konkurenčnost podjetij | | | NE | |
| d) | na okolje, kar vključuje tudi prostorske in varstvene vidike | | | NE | |
| e) | na socialno področje | | | NE | |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE | |
| 7.a | **Predstavitve ocene finančnih posledic, višjih od 40 000 EUR:** | | | | |
|  | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | |
| Sprejem Sklepa nima nobenih finančnih posledic. | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | |
| 9. | **Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja | | | | | NE |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje načrtovanje prostorskih ureditev lokalnega pomena v območju, ki se ureja z državnim prostorskim aktom. | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | DA | |
| 11. | Gradivo je uvrščeno v delovni program vlade: | | | NE | |
|  | | | | | |
| **dr. Metka GORIŠEK**  **DRŽAVNA SEKRETARKA** | | | | | | | |

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Brežice za načrtovanje prostorskih ureditev lokalnega pomena v območju državnega prostorskega načrta**

Zakon o urejanju prostora (Uradni list RS, št. 61/17; v nadaljnjem besedilu: ZUreP-2) v prvem odstavku 82. člena določa, da lahko občina načrtuje prostorske ureditve lokalnega pomena na območjih državnega prostorskega načrta (DPN), uredbe o najustreznejši varianti in uredbe o varovanem območju, če s tem soglaša vlada in če nista onemogočeni izvedba in uporaba prostorskih ureditev, načrtovanih v DPN ali uredbi o najustreznejši varianti, ali dovoljeni s celovitim dovoljenjem.

ZUreP-2 v tretjem in četrtem odstavku 266. člena določa, da ostanejo po uveljavitvi ZUreP-2 v veljavi med drugim tudi državni prostorski načrti, sprejeti na podlagi ZUPUDPP. Po začetku uporabe ZUreP-2 se tovrstni prostorski akti štejejo za državne prostorske načrte (DPN) po ZUreP-2.

Tretji odstavek 82. člena ZUreP-2 določa, da Vlada preveri skladnost izvedbe predlagane prostorske ureditve lokalnega pomena s prostorskimi ureditvami, ki so predmet DPN, uredbe o najustreznejši varianti ali uredbe o varovanem območju, in v 90 dneh s sklepom izda soglasje ali pobudo zavrne.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE ZA NAČRTOVANJE PROSTORSKIH UREDITEV LOKALNEGA POMENA V OBMOČJU DRŽAVNEGA PROSTORSKEGA NAČRTA**

**1. Postopek**

Občina Brežice je z dopisom št. 3505-1/2020 z dne 20. 07. 2020 na Vlado RS posredovala pobudo za pridobitev soglasja vlade za načrtovanje prostorskih ureditev lokalnega pomena na območju državnega prostorskega načrta.

Ministrstvo za okolje in prostor (v nadaljnjem besedilu: ministrstvo) je s strani Generalnega sekretariata Vlade RS dne 22. 07. 2020 (št. dokumenta 35000-12/2020/2) prejelo pobudo v nadaljnje reševanje.

**2. Ugotovitve**

Občina Brežice (v nadaljnjem besedilu: občina) želi na območju načrtovanega odlagališča za sedimente D3, predvidenega v sklopu ureditev DPN za območje hidroelektrarne (HE) Brežice, postaviti sončno elektrarno, ki jo bo načrtovala z občinskim podrobnim prostorskim načrtom (OPPN).

Območje načrtovanja občine leži v celoti na območju veljavne Uredbe o državnem prostorskem načrtu za območje hidroelektrarne Brežice (Uradni list RS, št. [50/12](http://www.uradni-list.si/1/objava.jsp?sop=2012-01-2112) in [69/13](http://www.uradni-list.si/1/objava.jsp?sop=2013-01-2686)).

**Utemeljitev potrebe po poseganju v območja državnih prostorskih načrtov in opis načrtovanih prostorskih ureditev iz pristojnosti občine**

Z umestitvijo sončne elektrarne na območju načrtovanega odlagališča za sedimente D3, na desnem bregu akumulacijskega bazena HE Brežice, želi investitor – družba Hidroelektrarne na Spodnji Savi d.o.o. – razširiti področje delovanja v sklopu proizvodnje električne energije iz obnovljivih virov energije ter tako prispevati k hitrejšemu doseganju podnebnih ciljev Slovenije na področju energetike in obnovljivih virov energije. Investitor načrtuje v letu 2021 gradnjo sončne elektrarne nazivne električne moči okoli 6 MWp; (skozi proces projektiranja se lahko nazivna moč v skladu z novimi tehničnimi dognanji tudi spremeni, vendar bo glede na obrazložitev nazivna moč elektrarne v vsakem primeru manjša od 10 MW.

Načrtovana sončna elektrarna obsega naslednje objekte in ureditve:

* fotonapetostne module, ki zbirajo sončno energijo in jo pretvorijo v električni tok,
* razsmernike, ki pretvarjajo enosmerni tok v izmenični tok,
* kabelske povezave med posameznimi elementi,
* števec za merjenje proizvedene električne energije,
* eno ali več transformatorskih postaj, ki pretvarjajo nizko napetost na višji napetostni nivo in se priključujejo na srednjenapetostno omrežje za prenos proizvedene električne energije,
* druge spremljajoče ureditve (komunikacijsko omrežje, površina za parkiranje vzdrževalnih vozil, krajinska ureditev, ipd.).

Občina v pobudi utemeljuje, da bo lahko odlagališče sedimentov še naprej ohranjalo svojo prvotno funkcijo. Glede na trenutno dinamiko sedimentacije v akumulacijskih bazenih se bo odlagališče D3 predvidoma začelo polniti s sedimenti šele v roku 15 do 20 let oziroma po potrebi, odvisno od stanja zamuljenosti akumulacijskih bazenov. V kolikor bi se potreba po odlaganju pokazala prej, se skrajno severni in južni del območja OPPN ohranja za odložitev sedimentov. Sončna elektrarna se po posameznih modulih kasneje lahko demontira in prestavi na dele območja OPPN, ki ne bodo zasedeni s sončno elektrarno in kamor se bodo v vmesnem času odložili sedimenti. Gre za vrsto začasne ureditve, ki jo je glede na sedimentacijo v akumulacijskem bazenu možno prestaviti ali odstraniti.

Velikost območja OPPN obsega 9,3 ha, za namestitev sončne elektrarne pa je predvidena površina okoli 5,6 ha.

Zemljišča na celotnem območju predvidenega OPPN so v lasti Republike Slovenije (RS). Nekatera so bila v lasti RS že pred pričetkom projekta izgradnje HE Brežice, ostala so bila pridobljena v imenu in za račun RS iz tega naslova, v skladu z Zakonom o pogojih koncesije za izkoriščanje energetskega potenciala spodnje Save (ZPKEPS-1D, Ur. l. RS 87/2011 in spremembe). Kot upravljavci se na tem območju pojavljajo Direkcija Republike Slovenije za vode, MK - Sklad kmetijskih zemljišč in gozdov, eno zemljišče pa je v upravljanju Slovenskih državnih gozdov. Trenutno so v teku prenosi pravic upravljanja in določitve končnih upravljavcev preko Vlade RS, ki jih v sklopu postopkov po izgradnji Hidroelektrarne Brežice vodi podjetje Infra. Predvideno je, da se kot končni upravljavec vseh zemljišč, torej celotnega območja, določi Direkcija RS za vode.

Na podlagi Čistopisa Koncesijske pogodbe za izkoriščanje energetskega potenciala spodnje Save št. 354-01-61/97 z dne 3.3.2015 je bilo 1.7.2020 celotno območje OPPN predano v vzdrževanje koncesionarju. Primopredajni zapisnik je bil sklenjen med Republiko Slovenijo, zanjo po pooblastilu Vlade Ministrstvo za okolje in prostor, Javnim podjetjem Infra, Direkcijo RS za vode ter družbo Hidroelektrarne na Spodnji Savi, d.o.o. Navedeno pomeni, da je vzdrževalec zemljišč na tem območju družba Hidroelektrarne na Spodnji Savi, d.o.o.

Za potrebe postavitve sončne elektrarne na območju predvidene deponije za sedimente D3 bo končni upravljavec, Direkcija RS za vode, podelila družbi HESS, d.o.o. tudi stavbno pravico za postavitev sončne elektrarne, ki bo služila kot dokazilo o pravici graditi v postopku pridobivanja gradbenega dovoljenja ter kot osnova za obratovanje in vzdrževanje le-te. V skladu s Koncesijsko pogodbo in ZPKEPS-1D se bo stavbna pravica podelila neodplačno.

**Predhodna usklajenost načrtovanja prostorskih ureditev lokalnega pomena z investitorjem oziroma upravljavcem prostorskih ureditev državnega pomena**

Občina Brežice je za pridobitev predhodnega soglasja k načrtovanim prostorskim ureditvam lokalnega pomena – postavitvi sončne elektrarne na območju z DPN načrtovanega odlagališča za sedimente D3 v okviru HE Brežice – posredovala vlogo in gradivo podjetju Infra d.o.o., ki izvaja dejavnost gospodarske javne službe urejanja voda na vplivnem območju energetskega izkoriščanja Spodnje Save oziroma koncesijo znotraj območij DPN za hidroelektrarne na spodnji Savi.

Občina v pobudi pojasnjuje, da je Infra d.o.o. vlogo občine odstopilo Direkciji RS za vode, ki je v vmesnem času postala upravljavec ureditev in zemljišč v sklopu DPN.

Direkcija RS za vode kot upravljavec zemljišč soglaša z načrtovanjem prostorskih ureditev lokalnega pomena v območju DPN za HE Brežice (dopis št. 35024-59/2020-4 z dne 20. 07. 2020). Občina mora Direkcijo RS za vode vključiti v postopek priprave OPPN kot nosilca urejanja prostora.

**3. Obrazložitev sklepa**

Ministrstvo za okolje in prostor je preverilo možnost izvedbe in uporabe prostorskih ureditev, ki so določene z DPN, upoštevajoč pobudo Občine Brežice. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada RS v skladu s tretjim odstavkom 82. člena ZUreP-2 ugotavlja, da so predlagane prostorske ureditve lokalnega pomena v skladu s prostorskimi ureditvami iz veljavne uredbe o državnem prostorskem načrtu za območje hidroelektrarne Brežice in s tem izpolnjeni pogoji za izdajo soglasja k pobudi Občine Brežice.